
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 344 

13 Μαΐου 1993 



ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κατάργηση αποφάσεως αναθέσεως ασκήσεως αρμοδιοτήτων 
στον παραιτηθέντα Υπουργό ΕπικρατεΙας Ανδρέα Ανδρια- 
νδπουλο . 1 

Παράταση λειτουργίας της Επιτροπής για τη σύνταξη Κωδίκων 
Ιθαγένειας και Ληξιαρχικών Πράξεων . 2 

Παραχώρηση έκπτωσης 50% στα τέλη διελεύσεως των ιστιο¬ 
πλοϊκών σκαφών του Πανελληνίου Ομίλου Ιστιοπλοΐας 
ανοικτής θαλάσσης, που θα μετάσχουν στην «5η Διεθνή 
Ιστιοπλοϊκή Εβδομάδα Ιονίου». 3 

Καθορισμός του τρόπου διεξαγωγής εξετάσεων για τη χορή¬ 
γηση άδειας άσκησης του επαγγέλματος του ασφαλιστι¬ 
κού πράκτορα, της τήρησης μητρώου ασφαλιστικών πρα¬ 
κτόρων κ.λπ. 4 

Σύσταση Δημοτικού Νομικού Προσώπου στο Δήμο Ιωαννιτών 


Ν. Ιωαννίνων με την επωνυμία «Σχολική Επιτροπή Λυκείου 
Ζωσιμαίας Ιωαννίνων» . 5 

Σύσταση Δημοτικού Νομικού Προσώπου στο Δήμο Ιωαννιτών 
Ν. Ιωαννίνων με την επωνυμία «Σχολική Επιτροπή 6ου Δη¬ 
μοτικού Σχολείου - 25ου και 26ου Νηπιαγωγείου Ιωαννί- 
νων» . 6 

Σύσταση Δημοτικού Νομικού Προσώπου στο Δήμο Ιωαννιτών 
Ν. Ιωαννίνων με την επωνυμία «Σχολική Επιτροπή Πειρα¬ 
ματικού Γυμνασίου Ζωσιμαίας Ιωαννίνων» . 7 

Σύσταση Δημοτικού Νομικού Προσώπου στο Δήμο Ιωαννιτών 
Ν. Ιωαννίνων με την επωνυμία «Σχολική Επιτροπή 20ου 
Νηπιαγωγείου Δήμου Ιωαννιτών» . 8 


. Τροποποίηση της 40890/6.7.1987 απόφασης του Υπουργού 
Εσωτερικών (ΦΕΚ 442/Β/21.8.87), για τη σύσταση Κοινο¬ 
τικής Επιχείρησης στην Κοινότητα Παναγίας Θάσου με την 
επωνυμία «Τουριστικές Επιχειρήσεις - ΧΡΥΣΗ ΑΜΜΟΥ¬ 


ΔΙΑ» . 9 

Κατάργηση Νομικού Προσώπου με την επωνυμία Σχολική Επι¬ 
τροπή Δημ. Σχολείου - Νηπιαγωγείου Κοινότητας ΚΑΤΑ- 
ΚΑΛΙΟΥ Ν. Κορινθίας .10 

Σύσταση Αναπτυξιακού Συνδέσμου 19ης Γ.Ε. «ΠΑΠΑΦΛΕΣ- 
ΣΑΣ» Ν. Μεσσηνίας . 11 

Έγκριση της 1321.2/8/93/20.1.1993 απόφασης Λιμενάρχη 
Ιερισσού για αναπροσαρμογή ναύλου εμπορευμάτων ... 12 

Έγκριση της 1321.2/1/1993 απόφασης Λιμενάρχη Ιερισσού 
για αναπροσαρμογή ναύλου επιβατών .13 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Υ.2006 *; (1) 

Κατάργηση αποφάσεως αναθέσεως ασκήσεως αρμοδιοτήτων 
στον παραιτηθέντα Υπουργό ΕπικρατεΙας Ανδρέα Ανδριανό- 
πουλο. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις:. 

1. Των άρθρων 81 παρ. 1 εδ. β' και 83 παρ. 1 περ. β' του Συ¬ 
ντάγματος. 

2. Των άρθρων 16 παρ. 4, 22 παρ. 2 περ. β' του Ν. 1558/1985 
«Κυβέρνηση και Κυβερνητικά Όργανα» (Α' 137), όπως τροποποι- 

- ήθηκαν από τις διατάξεις του άρθρου 79 του Ν. 1943/1991 «Εκ¬ 
συγχρονισμός της οργάνωσης και λειτουργίας της δημόσιας διοί¬ 
κησης κ.λπ.» (Α' 50). 

3. Του Π .Δ. 182/1993 (Α' 67) με το.οποίο έγινε αποδεκτή η πα¬ 
ραίτηση του Υπουργού ΕπικρατεΙας Ανδρέα Ανδριανόπουλου. 

4. Του άρθρου 27 του Ν. 2081 /1992 (Α' 154), με το οποίο προ¬ 
στέθηκε άρθρο 29Α στον Ν. 1558/1985 και το γεγονός άτι από 
την παρούσα απόφαση δεν προκαλείται δαπάνη σεβάρος του 
κρατικού προϋπολογισμού, αποφασίζουμε: 

Η υπ’ αριθ. Υ.1844/10.8.1992 απόφαση του Πρωθυπουργού 
«Ανάθεση αρμοδιοτήτων στον Υπουργό ΕπικρατεΙας Ανδρέα Αν- 
δριανόπουλο» (Β' 525) καταργείται. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Αθήνα, 13 Μαΐου 1993 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ Κ. ΜΗΤΣΟΤΑΚΗΣ 
-♦- 

Αριθ. 2022374/2579/0022 (2) 

Παράταση λειτουργίας της Επιτροπής για τη σύνταξη Κωδίκων 
Ιθαγένειας και Ληξιαρχικών Πράξεων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Την 93369/10.11.1982 απόφαση του Υπουργού Εσωτερι¬ 
κών με την οποία συγκροτήθηκε η Ειδική Επιτροπή Σύνταξης Κώ¬ 
δικα Ιθαγένειας, Μητρώων Αρρένων, Δημοτολογίων και Ληξιαρχι¬ 
κών Πράξεων, όπως τροποποιήθηκε μεταγενέστερα. 

2. Την 2057782/6282/0022/22.11.1990 κοινή απόφαση των 
Υπουργών Εσωτερικών και Οικονομικών με την οποία παρατή¬ 
θηκε η λειτουργία της ανωτέρω Επιτροπής μέχρι 31 Δεκεμβρίου 
1991. 

3. Το γεγονός ότι η εν λόγω Επιτροπή συνέταξε τον Κώδικα 
Μητρώων Αρρένων ο οποίος ψηφίστηκε από τη Βουλή και εκδό- 
θηκε ο Ν. 2119/1993, όπως επίσης και ο Κώδικας Δημοτολογίων 
για το οποίο εκδόθηκε το Π.Δ. 497/1991. 

4. Τις εκτιμήσεις της Υπηρεσίας, σύμφωνα με τις οποίες παρί- 
σταται εξαιρετική ανάγκη παράτασης του χρόνου λειτουργίας της 
Επιτροπής, μέχρι 30.6.1993 προκειμένου να προέλθει στις δέου¬ 
σες προσαρμογές, ύστερα από τις εν τω μεταξύ τροποποιήσεις 
ορισμένων διατάξεων του Κώδικα Ιθαγένειας και του Ν. 344/ 
1976 «περί ληξιαρχικών πράξεων» και να ολοκληρώσει οριστικά 
το έργο της. 

5. Την αριθ. Υ 1847/1078399/1182/0001/7.8.92 κοινή από¬ 
φαση του Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουργούς Οι¬ 
κονομικών». 

Ιδόντες και τις διατάξεις: 

α) Του Ν. 1084/1980. 

β) Του άρθρου 4 του Ν. 2026/1992 και 

γ) Της 45942/6.8.1992 κοινής απόφασης των Υπουργών Προ¬ 
εδρίας της Κυβέρνησης και Εσωτερικών «περί περιορισμού των 
συλλογικών οργάνων του Υπουργείου Εσωτερικών», αποφασί¬ 
ζουμε: 

1. Παρατείνουμε τη λειτουργία της προβλεπόμενης από το 
Νόμο 1084/1980 ανωτέρω Ειδικής Επιτροπής για την ολοκλή¬ 
ρωση του έργου της και συγκεκριμένα της Σύνταξης Κωδίκων 
Ιθαγένειας και ληξιαρχικών Πράξεων, μέχρι 30 Ιουνίου 1993. 

2. Η προκαλούμενη με την απόφαση αυτή δαπάνη θα ανέλθει 
στο ποσό των 540.000 δραχμών και θα βαρύνει τον ΚΑΕ 0515 
του φορέα 07-110, όπου επαρκεί η σε αυτόν εγγεγραμμένη πί¬ 
στωση οικον,.έτους .1993. 

3. Η απόφαση αυτή να δημοσιευθεί στην Εφημερίδα της Κυ- 
βερνήσεως και η ισχύς της αρχίζει από την ημέρα δημοσίευσής 
της στην Εφημερίδα τής. Κυβερνήσεως. 

Αθήνα, 3 Μαίου 1993 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΟΝ _ \ ’ ΕΣΩΤΕΡΙΚΩΝ 

Κ. ΠΑΤΡΑΚΟΣ 'ΊωΑΝ. ΚΕΦΑΛΟΓΙΑΝΝΗΣ 

-♦- 

Αριθ. 2011709/2675 * (3) 

Παραχώρηση έκπτωσης 50% στα τέλη διελέύσεως των ιστιοπλοϊ¬ 
κών σκαφών του Πανελληνίου Ομίλου Ιστιοπλοΐας ανοικτής 
θαλάσσης, που θα μετάσχουν στην «5η Διεθνή Ιστιοπλοϊκή 
Εβδομάδα Ιονίου». 

Ο ΥΠΟΥΡΓΟΣ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1067/80 «περί συστάσεως 
Ανωνύμου Εταιρείας προς εκμετάλλευση της Διώρυγας της Κό¬ 
ρινθου. 

2. Το έγγραφο με αριθμό 1265/17.1.93 του Πανελληνίου Ομί¬ 
λου Ιστιοπλοΐας ανοικτής θαλάσσης, με το οποίο ζητείται η δω¬ 
ρεάν διέλευση από τον Ισθμό της Κόρινθου των σκαφών που θα 
μετάσχουν στην 5η Διεθνή Ιστοπλοϊκή Εβδομάδα Ιονίου. 

3. Το έγγραφο με αριθμ. 111/23.2.93 της ΑΕΔΙΚ στο οποίο 
αναφέρεται ότι το Διοικητικό Συμβούλιο κατά την αριθμ. 8/ 
17.2.1993 συνεδρίασή του αποφάσισε τη μείωση κατά 50% των 
τελών διελεύσεως για τα Ιστιοπλοϊκά σκάφη του Πανελληνίου 
Ομίλου Ιστιοπλοΐας Ανοικτής θαλάσσης, που θα μετάσχουν στην 
5η Διεθνή Ιστιοπλοϊκή Εβδομάδα Ιονίου που θα διεξαχθεί στα 
μέσα Αυγούστου 1993. 

4. Την Κοινή απόφαση με αριθμ. Υ.1847/10 78399/1182/ 
0001/7.8.92 του Πρωθυπουργού και Υπουργού Οικονομικών 
σχετικά με την ανάθεση αρμοδιοτήτων στους Υφυπουργούς Οι¬ 
κονομικών. 


5. Την με αριθμό Υ. 1935/3.12.92 κοινή απόφαση του Πρωθυ¬ 
πουργού και Υπουργού Εθνικής Οικονομίας σχετικά με τον καθο¬ 
ρισμό αρμοδιοτήτων των Υφυπουργών Εθνικής Οικονομίας (ΦΕΚ 
726/Β/9.12.92), αποφασίζουμε: 

Εγκρίνουμε τη μείωση κατά 50% των τελών διελεύσεως για τα 
Ιστιοπλοϊκά σκάφη του Πανελληνίου Ομίλου Ιστιοπλοΐας Ανοικτής 
θαλάσσης, που θα μετάσχουν στην 5η Διεθνή Ιστιοπλοϊκή Εβδο¬ 
μάδα Ιονίου, που θα διεξαχθεί στα μέσα Αυγούστου και θα διέλ- 
θουν από τον Ισθμό της Κόρινθου. 

Η παρούσα απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 5 Μαίου 1993 

οι ΥΦΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΚΩΝ. ΔΟΥΣΗΣ ΠΕΤΡΟΣ ΔΟΥΚΑΣ 

- ♦- 

Αριθ. ΕΜ 2982 (4) 

Καθορισμός του τρόπου διεξαγωγής εξετάσεων για τη χορήγηση 
άδειας άσκησης του επαγγέλματος του ασφαλιστικού πρά¬ 
κτορα, της τήρησης μητρώου ασφαλιστικών πρακτόρων κ.λπ. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Το Π.Δ. 236/90 «περί Οργάνωσης των Υπηρεσιών Εμπορίου 
των Νομαρχιών». 

2. Τις διατάξεις των άρθρων 5 παρ. 6, 6 παρ. 4 και 7 παρ. 2 Ν. 
1569/85. 

3. Την Κ4/827/24.2.86 απόφαση του Υπουργού Εμπορίου. 

4. Την Β3/340/26.8.1992 κοινή απόφαση των Υπουργών Προ¬ 
εδρίας της Κυβέρνησης και Εμπορίου «περί περιορισμού συλλο¬ 
γικών οργάνων του Υπουργείου Εμπορίου». 

5. Την Κ3/1849/11.3.93 εγκύκλιο της Δ/νσης Ασφαλιστικών 
Επιχ/σεων και Αναλογιστικής του Υπουργείου Εμπορίου. 

6. Το γεγονός ότι από τις διατάξεις της παρούσης δεν προκα- 
λείται δαπάνη σε βάρος του Κρατικού Προϋπολογισμού, αποφα¬ 
σίζουμε: 

Καθορίζουμε ως ακολούθως τον τρόπο διεξαγωγής εξετάσεων 
για την χορήγηση άδειας άσκησης του επαγγέλματος του ασφαλι¬ 
στικού πράκτορα καθώς και τον τρόπο τήρησης μητρώου ασφαλι¬ 
στικών πρακτόρων και πρακτοριακών εταιρειών. 

1. Για την χορήγηση της άδειας άσκησης του επαγγέλματος του 
ασφαλιστικού πράκτορα, η Δ/νση Εμπορίου της Νομαρχίας Ανατ. 
Αττικής συνεπικουρούμενη από ένα εκπρόσωπο της Πανελλήνιας 
Ομοσπονδίας Επαγγελματιών Ασφαλιστών και από ένα κοινό εκ¬ 
πρόσωπο της Ένωσης Ελληνικών Ασφαλιστικών Εταιριών και της 
Ένωσης Ασφαλιστικών Εταιριών, διενεργεί σχετικούς διαγωνι¬ 
σμούς δύο φορές το χρόνο, ήτοι κατά τους μήνες Μάιο και Νοέμ¬ 
βριο, κατά τα οριζόμενα ως ακολούθως: 

α) Μέχρι 31 Μαρτίου και 30 Σεπτεμβρίου κάθε έτους οι ενδια¬ 
φερόμενοι οφείλουν να υποβάλουν τα, σύμφωνα με το άρθρο 7 
παρ. 1 του Ν. 1569/85 δικαιολογητικά, στη Δ/νση Εμπορίου της 
Νομαρχίας Ανατ. Αττικής (Τμήμα Δ ) προς εξέταση. 

Μετά τον έλεγχο των αιτήσεων η εν λόγω Δ/νση εντός είκοσι 
(20) ημερών καταρτίζει: αα) πίνακα που περιέχει τα ονοματεπώ¬ 
νυμα των γενομένων δεκτών προς συμμετοχή στις εξετάσεις και 
ββ) πίνακα που περιέχει τα ονοματεπώνυμα των αποκλεισθέντων 
μνημονευομένου του, κατά το Νόμο, λόγου αποκλεισμού των. 

β) Ο πίνακας των υποψηφίων για τις εξετάσεις ανακοινούται 
δια τοιχοκολλήσεως στον χώρο των ανακοινώσεων του καταστή¬ 
ματος της Νομαρχίας, μαζί με ειδική πρόσκληση στην οποία ορί¬ 
ζεται η ημερομηνία και ο τόπος, διεξαγωγής των εξετάσεων κα¬ 
θώς και η εξεταστέα ύλη. 

Ως εξεταστέα ύλη ορίζονται τα ακόλουθα μαθήματα: 

αα) Στοιχεία ασφαλιστικής θεωρίας και Νομοθεσίας - ασφαλι¬ 
στική σύμβαση. 

ββ) Κλαδικό λογιστικό σχέδιο (στοιχεία) 
γγ) Τιμολόγια ασφαλίστρων των κλάδων που υπάγονται σε υπο¬ 
χρεωτική τιμολόγηση. 

δδ) Γενικοί όροι και τιμολόγηση κάθε κλάδου ασφάλισης συ¬ 
μπεριλαμβανομένων και των ασφαλίσεων ζωής (στοιχεία). 

Οι εξετάσεις είναι γραπτές και διεξάγονται από τη Δ/νση Εμπο¬ 
ρίου της Νομαρχίας Ανατ. Αττικής. 

Η επιλογή των θεμάτων και η εν συνεχεία εξέταση των γρα¬ 
πτών, θα γίνεται από το Δ/ντή της Δ/νσης Εμπορίου της Νομαρ¬ 
χίας Ανατ. Αττικής συνεπικουρούμενο από τον εκπρόσωπο της 
Πανελλήνιας Ομοσπονδίας Επαγγελμάτων Ασφαλιστών και από 
τον κοινό εκπρόσωπο της Ένωσης Ασφαλιστικών Εταιριών και 
της Ένωσης Ελληνικών Ασφαλιστικών Εταιριών, των οποίων η 
άποψη σε οποιοδήποτε στάδιο της διαδικασίας ζητηθεί, θα είναι 
συμβουλευτική. 

Για τη φροντίδα προμήθειας γραφικής ύλης επιλαμβάνεται η Δ/ 
νση Εμπορίου. 

Για ό,τι αφορά τις διαδικαστικές λεπτομέρειες της διενέργειας 
των εξετάσεων εφαρμόζονται ανάλογα οι διατάξεις των άρθρων 6 
παρ. 2, 7, 9,10 παρ. 1,11 παρ. 1,4, 6 και 6, 12 και 13 της υπ’ 
αριθ. ΔΠ 3/67/18481/76 απόφασης του Υπουργού Προεδρίας 
Κυβερνήσεως (ΦΕΚ Β 1423/27.11.76). 

γ) Μετά το πέρας των εξετάσεων στους επιτυχόντες χορηγείται 
άδεια άσκησης του επαγγέλματος του ασφαλιστικού πρά¬ 
κτορα. 

δ) Η απόρριψη όσων απέτυχαν τους γνωστοποιείται εγγράφως 
με απόδειξη. Στην περίπτωση αυτή ισχύουν τα προβλεπόμενα 
από το άρθρο 11 του Ν. 1569/85. 

2. Για την ανανέωση της άδειας άσκησης του επαγγέλματος 
του ασφαλιστικού πράκτορα, καθώς και την ανάκληση αυτής, η Δ/ 
νση Εμπορίου επιλαμβάνεται σύμφωνα με τα οριζόμενα από τα 
άρθρα 13 και 14 του Ν. 1569/85. 

3. Η Δ/νση Εμπορίου Τμήμα Δ' ενημερώνει το τηρούμενο πρω¬ 
τόκολλο αιτήσεων χορήγησης αδειών κατά τα προβλεπόμενα από 
το άρθρο 5 παρ. 7 του Ν. 1569/85. 

4. Το κατά το άρθρο 6 του Ν. 1569/85 μητρώο ασφαλιστικών 
πρακτόρων και πρακτορειακών Εταιρειών που τηρείται στη Δ/νση 
Εμπορίου είναι δημόσιο βιβλίο, προσιτό σε κάθε ενδιαφερόμενο 
και θεωρημένο από τη Δ/νση Ασφαλιστικών Επιχειρήσεων και 
Αναλογιστικής του Υπουργείου Εμπορίου. 

Από το βιβλίο αυτό επιτρέπεται να παρέχονται πληροφορίες σε 
κάθε ενδιαφερόμενο, κατόπιν αιτήσεώς του. 

Στο μητρώο ασφαλιστικών πρακτόρων καταχωρούνται: 
α) Τα στοιχεία που προβλέπονται από το άρθρο 6 παρ. 1 του Ν. 
1569/85. 

β) Η επωνυμία κάθε ασφαλιστικής επιχείρησης την οποία πρα¬ 
κτορεύει ο ασφαλιστικός πράκτορας με ειδική μνεία του, κατά το 
άρθρο 2 παρ. 2 του Ν. 1569/85, συμβατικού περιορισμού, εφό¬ 
σον συντρέχει περίπτωση εφαρμογής. 

γ) Η λήξη της πρακτορειακής σύμβασης για οποιοδήποτε λόγο 
κατά τα οριζόμενα στο άρθρο 4 παρ. 1 εδ. β του Ν. 1569/85. 

δ) Οι ασφαλιστικές πρακτορειακές εταιρείες όπως ορίζει το 
άρθρο 10 του Ν. 1569/85. 

5. Όσον αφορά τη χορήγηση, ανανέωση και ανάκληση αδειών 
ασφαλιστικών πρακτόρων η Δ/νση Εμπορίου ενημερώνει εγγρά- 
φως και αμελλητί τη Δ/νση Ασφαλιστικών Επιχειρήσεων και Ανα- 
λογιστικής του Υπουργείου Εμπορίου ως, κατά το άρθρο 6 παρ. 3 
τόυ Ν. 1569/85, αρμόδια για την τήρηση του γενικού μητρώου 
πρακτόρων. 

6. Εξουσιοδοτείται ο Δ/ντής Εμπορίου Ανατ. Αττικής όπως 
υπογράφει Εντολή Νομάρχου κάθε έγγραφό ή απόφαση κατά την 
εφαρμογή του προαναφερθέντος νόμου ή των εκδοθεισών εις 
εκτέλεση αυτού Υπουργικών αποφάσεων, μη εξαιρουμένων και 
των αδειών χορηγήσεως ασκήσεως επαγγέλματος του ασφαλι¬ 
στικού πράκτορα, της ανανεώσεως των αδειών αυτών ή κάθε άλ¬ 
λης συναφούς με το αντικείμενο διοικητικής πράξεως. 


Η παρούσα να δημοσιευθεί στην Εφημερίδα της Κυβερνή¬ 
σεως. 

Αγία Παρασκευή, 30 Μαρτίου 1993 

Ο Νομάρχης 
ΕΥΑΓ. ΧΑΡΑΛΑΜΠΙΔΗΣ 

-ψ- 

Αριθ. ΕΣ. 11900 (5) 

Σύσταση Δημοτικού Νομικού Προσώπου στο Δήμο Ιωαννιτών Ν. 
Ιωαννίνων με την επωνυμία «Σχολική Επιτροπή Λυκείου Ζωσι- 
μαίας Ιωαννίνων». 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1897/1990 (ΦΕΚ 110 Α'/ 
27.8.1990). 

3. Το αριθ. 64748/5.2.91 έγγραφο του Υπουργείου Εσωτερι¬ 
κών. 

4. Την αριθ. 68/1993 απόφαση του Δημοτικού Συμβουλίου Ιω- 
αννίνων, αποφασίζουμε: 

1. Συνιστούμε Ιδιο Νομικό Πρόσωπο με την επωνυμία «Σχολική 
Επιτροπή Λυκείου Ζωσιμαίας» στο Δήμο Ιωαννιτών του Νομού Ιω- 
αννίνων. 

2. Σκοπός του Νομικού Προσώπου είναι: 

- Η διαχείριση των εσόδων από την εκμετάλλευση σχολικών 
κυλικείων. 

- Η διαχείριση των πιστώσεων που διατίθενται για τις λειτουργι¬ 
κές δαπάνες καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των δι¬ 
δακτηρίων. 

- Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα καισκεύη, με βιβλία για τη σχο¬ 
λική βιβλιοθήκη και γενικά με άλα τάμέσαπου είναι απαραίτητα 
για τη λειτουργία τους και γενικότερα η λήψη όλων των μέτρων 
που κρίνονται αναγκαία γιά τη στήριξη της διοικητικής λειτουρ¬ 
γίας των σχολικών μονάδων. 

3. Το Νομικό Πρόσωπο διοικείται από-πενταμελές (δμελές) 
Διοικητικό Συμβούλιο αποτελούμενο από: 

α) Τον εκάστοτε Διευθυντή του Σχολείου, ως Πρόεδρο. 

β) Δύο συνοικιακούς συμβούλους, οριζόμενους από το Δημο¬ 
τικό Συμβούλιο. 

γ) Τον εκπρόσωπο της μαθητικής κοινότητας του Λυκείου Ζω- 
σιμαίας. 

δ) Τον εκπρόσωπο του συλλόγου γονέων και κηδεμόνων του 
Λυκείου Ζωσιμαίας. 

4. Η θητεία του πρώτου Δ.Σ. του Νομικού Προσώπου λήγει με 
τη λήξη της παρούσης Κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση της Κοινότητας που καθορίζεται εκά- 
στοτε με Νόμο. . * 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδο- 
σίες. ' * 

δ. Εισπράξεις από το αντίτιμο των παρεχόμενων πραγμάτων ή 
υπηρεσιών. 

ε. Πρόσοδοι από την περιουσίά του. 

6. Με την παρούσα καταργείται η αριθμ. ΕΣ. 32024/18.11.91 
απόφασή μας. 

Κάλυψη δαπάνης (άρθρο 27 Ν. 2081/92). 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Από τις διατάξεις της απόφασης αυτής προκαλεΐται δαπάνη σε 
βάρος του προϋπολογισμού του Δήμου Ιωαννιτών, το ύφος της 
οποίας δεν μπορεί να προσδιορισθεΐ με την παρούσα. 

7. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η παρούσα να δημοσιευθεΐ στην Εφημερίδα της Κυβερνή- 
σεως. 

Ιωάννινα, 4 Μαΐου 1993 

Ο Νομάρχης 
ΓΕΩΡΓΙΟΣ ΔΙΔΑΓΓΕΛΟΣ 

-φ- 

Αριθ. ΕΣ. 11899 (6) 

Σύσταση Δημοτικού Νομικού Προσώπου στο Δήμο Ιωαννιτών Ν. 
ΙωαννΙνων με την επωνυμία «Σχολική Επιτροπή 6ου Δημοτικού 
Σχολείου - 25ου και 26ου Νηπιαγωγείου ΙωαννΙνων». 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1897/1990 (ΦΕΚ 110 Α'/ 
27.8.1990). 

3. Το αριθ. 64748/5.2.91 έγγραφο του Υπουργείου Εσωτερι¬ 
κών. 

4. Την αριθ. 70/1993 απόφαση του Δημοτικού Συμβουλίου Ιω- 
αννίνων, αποφασίζουμε: 

1. Συνιστούμε Ιδιο Νομικό Πρόσωπο με την επωνυμία «Σχολική 
Επιτροπή 6ου Δημοτικού Σχολείου - 25ου και 26ου Νηπιαγωγείου 
» στο Δήμο Ιωαννιτών του Νομού ΙωαννΙνων. 

2. Σκοπός του Νομικού Προσώπου είναι: 

- Η διαχείριση των εσόδων από την εκμετάλλευση σχολικών 
κυλικείων. 

- Η διαχείριση των πιστώσεων που διατίθενται για τις λειτουργι¬ 
κές δαπάνες καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των δι¬ 
δακτηρίων. 

- Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη σχο¬ 
λική βιβλιοθήκη και γενικά με όλα τα μέσα που είναι απαραίτητα 
για τη λειτουργία τους και γενικότερα η λήψη όλων των μέτρων 
που κρίνονται αναγκαία για τη στήριξη της διοικητικής λειτουρ¬ 
γίας των σχολικών μονάδων. 

3. Το Νομικό Πρόσωπο διοικείται από πενταμελές (δμελές) 
Διοικητικό Συμβούλιο αποτελούμενο από: 

α) Το Διευθυντή του 6ου Δημοτικού Σχολείου. 

β) Το Διευθυντή του 25ου Νηπιαγωγείου. 

φ) Το Διευθυντή του 26ου Νηπιαγωγείου. 

δ) Τον εκπρόσωπο του συλλόγου γονέων και κηδεμόνων του 
6ου Δημοτικού Σχολείου. 

ε) Τον εκπρόσωπο του συλλόγου γονέων και κηδεμόνων του 
25ου Νηπιαγωγείου. 

στ) Τον εκπρόσωπο του συλλόγου γονέων και κηδεμόνων του 
26ου Νηπιαγωγείου. 

ζ) Ένα Συνοικιακό Συμβούλιο της συνοικίας του Σχολείου, ορι¬ 
ζόμενο από το Δημοτικό Συμβούλιο. 

Το Διοικητικό Συμβούλιο εκλέγει έναν από τους Διευθυντές ως 
Πρόεδρο, τον Αντιπρόεδρο και το Γραμματέα. 

4. Η θητεία του πρώτου Δ.Σ. του Νομικού Προσώπου λήγει με - 
τη λήξη της παρούσης Κοινοτικής περιόδου. 

Η θητεία των μελών του Δ.Σ. ακολουθεί την κοινοτική περίοδο. 

Το Δ.Σ. εκλέγει αντιπρόεδρο, γραμματέα. 


5. Πόροι του Νομικού Προσώπου είναι: 

α. Ετήσια επιχορήγηση της Κοινότητας που καθορίζεται εκά- 
στοτε με Νόμο. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομιές, κληροδο¬ 
σίες. 

δ. Εισπράξεις από το αντίτιμο των παρεχόμενων πραγμάτων ή 
υπηρεσιών. 

ε. Πρόσοδοι από την περιουσία του. 

6. Με την παρούσα καταργούνται οι αριθμ. 32022 και 33076/ 
18.11.91 αποφάσεις μας. 

7. Κάλυψη δαπάνης (άρθρο 27 Ν. 2081/92). 

Από τις διατάξεις της απόφασης αυτής προκαλείται δαπάνη σε 
βάρος του προϋπολογισμού του Δήμου Ιωαννιτών, το ύψος της 
οποίας δεν μπορεί να προσδιορισθεί με την παρούσα. 

8. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνή- 
σεως. 

Ιωάννινα, 4 Μαΐου 1993 

Ο Νομάρχης 
ΓΕΩΡΓΙΟΣ ΔΙΔΑΓΓΕΛΟΣ 

-♦- 

Αριθ. ΕΣ. 12124 (7) 

Σύσταση Δημοτικού Νομικού Προσώπου στο Δήμο Ιωαννιτών Ν. 
ΙωαννΙνων με την επωνυμία «Σχολική Επιτροπή Πειραματικού 
Γυμνασίου Ζωσιμαίας ΙωαννΙνων». 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1897/1990 (ΦΕΚ 110 Α / 
27.8.1990). 

3. Το αριθ. 64748/5.2.91 έγγραφο του Υπουργείου Εσωτερι¬ 
κών. 

4. Την αριθ. 67/1993 απόφαση του Δημοτικού Συμβουλίου Ιω- 
αννίνων, αποφασίζουμε: 

1. Συνιστούμε ίδιο Νομικό Πρόσωπο με την επωνυμία «Σχολική 
Επιτροπή Πειραματικού Γ υμνασίου Ζωσιμαίας» στο Δήμο Ιωαννι- 
τών του Νομού ΙωαννΙνων. 

2. Σκοπός του Νομικού Προσώπου είναι: 

- Η διαχείριση των εσόδων από την εκμετάλλευση σχολικών 
κυλικείων. 

- Η διαχείριση των πιστώσεων που διατίθενται για τις λειτουργι¬ 
κές δαπάνες καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των δι¬ 
δακτηρίων. 

- Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη σχο¬ 
λική βιβλιοθήκη και γενικά με όλα τα μέσα που είναι απαραίτητα 
για τη λειτουργία τους και γενικότερα η λήψη όλων των μέτρων 
που κρίνονται αναγκαία για τη στήριξη της διοικητικής λειτουρ¬ 
γίας των σχολικών μονάδων. 

3. Το Νομικό Πρόσωπο διοικείται από πεντεμελές (δμελές) 
Διοικητικό Συμβούλιο αποτελούμενο από: 

α) Τον εκάστοτε Διευθυντή του Σχολείου, ως Πρόεδρο. 

β) Τον εκπρόσωπο της μαθητικής κοινότητας του Πειραματικού 
Γ υμνασίου Ζωσιμαίας. 

γ) Δύο Συνοικιακούς Συμβούλους, οριζόμενους από το Δημο¬ 
τικό Συμβούλιο. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

δ) Τον εκπρόσωπο του συλλόγου γονέων και κηδεμόνων του 
Πειραματικού Γυμνασίου Ζωσιμαίας. 

4. Η θητεία του πρώτου Δ.Σ. του Νομικού Προσώπου λήγει με 
τη λήξη της παρούσης δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση του Δήμου που καθορίζεται εκάστοτε 
με Νόμο. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομίες, κληροδο¬ 
σίες. 

δ. Εισπράξεις από το αντίτιμο των παρεχόμενων πραγμάτων ή 
υπηρεσιών. 

ε. Πρόσοδοι από την περιουσία του. 

6. Κάλυψη δαπάνης (άρθρο 27 Ν. 2081/92). 

Από τις διατάξεις της απόφασης αυτής προκαλείται δαπάνη σε 
βάρος του προϋπολογισμού του Δήμου Ιωαννιτών, το ύψος της 
οποίας δεν μπορεί να προσδιορισθεί με την παρούσα. 

7. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνή- 
σεως. 

Ιωάννινα, 4 Μαΐου 1993 

Ο Νομάρχης 
ΓΕΩΡΓΙΟΣ ΔΙΔΑΓΓΕΛΟΣ 

-♦- 

Αριθ. ΕΣ. 12145 (8) 

Σύσταση Δημοτικού Νομικού Προσώπου στο Δήμο Ιωαννιτών Ν. 

Ιωαννίνων με την επωνυμία «Σχολική Επιτροπή 20ου Νηπια¬ 
γωγείου Δήμου Ιωαννιτών». 

Ο ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ. 323/89). 

2. Τις διατάξεις του άρθρου 5 του Ν. 1897/1990 (ΦΕΚ 110 Α7 
27.8.1990). 

3. Το αριθ. 64748/5.2.91 έγγραφο του Υπουργείου Εσωτερι¬ 
κών. 

4. Την αριθ. 69/1993 απόφαση του Δημοτικού Συμβουλίου Ιω¬ 
αννίνων, αποφασίζουμε: 

1. Συνιστούμε ίδιο Νομικό Πρόσωπο με την επωνυμία «Σχολική 
Επιτροπή 20ου Νηπιαγωγείου» στο Δήμο Ιωαννιτών του Νομού 
Ιωαννίνων. 

2. Σκοπός του Νομικού Προοώπου είναι: 

- Η διαχείριση των εσόδων από την εκμετάλλευση σχολικών 
κυλικείων. 

- Η διαχείριση των πιστώσεων που διατίθενται για τις λειτουργι¬ 
κές δαπάνες καθαριότητας, θέρμανσης, φωτισμού, ύδρευσης, 
τηλεφώνου, αποχέτευσης, αναλώσιμων υλικών κ.λπ. 

- Η εκτέλεση μικρών έργων για επισκευή και συντήρηση των δι¬ 
δακτηρίων. 

- Η αποκατάσταση φθορών και ζημιών των επίπλων, εξοπλι¬ 
σμού και γενικά των διδακτηριακών εγκαταστάσεων. 

- Η φροντίδα για την εξεύρεση άλλων πόρων και ο εφοδιασμός 
των σχολικών μονάδων με έπιπλα και σκεύη, με βιβλία για τη σχο¬ 
λική βιβλιοθήκη και γενικά με όλα τα μέσα που είναι απαραίτητα 
για τη λειτουργία τους και γενικότερα η λήψη όλων των μέτρων 
που κρίνονται αναγκαία για τη στήριξη της διοικητικής λειτουρ¬ 
γίας των σχολικών μονάδων. 

3. Το Νομικό Πρόσωπο διοικείται από τριμελές (3μελές) Διοι¬ 
κητικό Συμβούλιο αποτελούμενο από: 

α) Τον εκάστοτε Διευθυντή του Σχολείου, ως Πρόεδρο. 


β) Τον εκπρόσωπο του συλλόγου γονέων και κηδεμόνων, ορι¬ 
ζόμενο από τον Σύλλογο. 

γ) Ένα Συνοικιακό Συμβούλιο της συνοικίας του σχολείου, ορι¬ 
ζόμενο από το Δημοτικό Συμβούλιο. 

4. Η θητεία του πρώτου Δ.Σ. του Νομικού Προσώπου λήγει με 
τη λήξη της παρούσης δημοτικής περιόδου. 

Η θητεία των μελών του Δ.Σ. ακολουθεί τη δημοτική περίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του Νομικού Προσώπου είναι: 

α. Ετήσια επιχορήγηση του Δήμου που καθορίζεται εκάστοτε 
με Νόμο. 

β. Ετήσια επιχορήγηση του Κράτους. 

γ. Κάθε είδους εισφορές, δωρεές, κληρονομίες, κληροδο¬ 
σίες. 

δ. Εισπράξεις από το αντίτιμο των παρεχόμενων πραγμάτων ή 
υπηρεσιών. 

ε. Πρόσοδοι από την περιουσία του. 

6. Κάλυψη δαπάνης (άρθρο 27 Ν. 2081 /92). 

Από τις διατάξεις της απόφασης αυτής προκαλείται δαπάνη σε 
βάρος του προϋπολογισμού του Δήμου Ιωαννιτών, το ύψος της 
οποίας δεν μπορεί να προσδιορισθεί με την παρούσα. 

7. Το Νομικό Πρόσωπο εκπροσωπείται στα δικαστήρια και σε 
κάθε δημόσια αρχή από τον Πρόεδρο του Δ.Σ. και όταν αυτός 
απουσιάζει ή κωλύεται από τον αντιπρόεδρο. 

Η παρούσα να δημοσιευθεί στην Εφημερίδα της Κυβερνή- 
σεως. 

Ιωάννινα, 4 Μαΐου 1993 

Ο Νομάρχης 

ΓΕΩΡΓΙΟΣ ΔΙΔΑΓΓΕΛΟΣ 

-♦- 

Αριθ. 5413 (9) 

Τροποποίηση της 40890/6.7.1987 απόφασης του Υπουργού 
Εσωτερικών (ΦΕΚ 442/Β/21.8.87), για τη σύσταση Κοινοτι¬ 
κής Επιχείρησης στην Κοινότητα Παναγίας Θάσου με την 
επωνυμία «Τουριστικές Επιχειρήσεις - ΧΡΥΣΗ ΑΜΜΟΥ¬ 
ΔΙΑ». 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις της παρ. 4 του άρθρου 260 του Π.Δ/τος 323/ 
89. 

2. Τις διατάξεις του Π.Δ/τος 250/89 «Μεταβίβαση αρμοδιοτή¬ 
των του ΥΠ.ΕΣ. στους Νομάρχες». 

3. Την αριθ. 40890/6.7.87 απόφαση του ΥΠ.ΕΣ., που δημο- 
σιεύθηκε στο ΦΕΚ 442/21.8.87 τ. Β' και αφορά στη σύσταση της 
Κοινοτικής Επιχείρησης «ΤΟΥΡΙΣΤΙΚΕΣ ΕΠΙΧΕΙΡΗΣΕΙΣ - ΧΡΥΣΗ 
ΑΜΜΟΥΔΙΑ» Κοινότητας Παναγίας, όπως τροποποιήθηκε μετα¬ 
γενέστερα με τις αριθ. 9272/6.6.89, 13353/16.8.89, 2728/ 
24.2.90, 11140/18.7.90, 3961/27.2.91 και 7605/14.5.92 
όμοιές μας. 

4. Την αριθ. 27/1993 απόφαση του Κοινοτικού Συμβουλίου 
Παναγίας Θάσου, αποφασίζουμε: 

Τροποποιούμε την παρ. 7 της 40890/6.7.87 απόφασης του 
Υπουργού Εσωτερικών ως εξής: 

Η Κοινότητα Παναγίας Θάσου, διαθέτει στην Επιχείρηση «Του¬ 
ριστικές Επιχειρήσεις - ΧΡΥΣΗ ΑΜΜΟΥΔΙΑ» το χρηματικό ποσό 
των 135.620.000 δρχ. ως κεφάλαιό της. 

Κατά τα λοιπά ισχύει η 40890/6.7.87 απόφαση του Υπουργού 
Εσωτερικών όπως τροποποιήθηκε με τις αριθ. 9272/6.6.89, 
13353/16.8.89, 2728/27.2.90, 11140/18.7.90, 3961/27.2.91 
και 7605/14.5.92 όμοιες του Νομάρχη Καβάλας. 

Από τις διατάξεις της απόφασης αυτής προκαλείται δαπάνη σε 
βάρος του προϋπολογισμού της Κοινότητας Παναγίας οικονομι¬ 
κού έτους 1993 ύψους 15.000.000 δρχ. σε βάρος του Κ.Α. 

65.151.1α, προκειμένου να αποδοθούν στην Αμιγή Κοινοτική 
Επιχείρηση «Τουριστικές Επιχειρήσεις - ΧΡΥΣΗ ΑΜΜΟΥΔΙΑ», 
για αύξηση του ιδίου αυτής κεφαλαίου για καταβολή τοκοχρεωλυ¬ 
τικών δόσεων δανείου της ΕΤΒΑ. 

Η απόφαοη αυτή να δημοσιευθεί στην Εφημερίδα της Κυβερ- 
νήσεως. 

Καβόλα, 3 Μαϊου 1993 

Ο Νομάρχης 
Αθ. ΠΑΡΤΑΛΗΣ 
-- 

Αριθ. 5027 (10) 

Κατάργηση Νομικού Προσώπου με την επωνυμία Σχολική Επι¬ 
τροπή Δημ. Σχολείου - Νηπιαγωγείου Κοινότητας ΚΑΤΑΚΑ- 
ΛΙΟΥ Ν. Κορινθίας. 

Ο ΝΟΜΑΡΧΗΣ ΚΟΡΙΝΘΙΑΣ 
Έχοντας υπόψη: 

1. Τις διατάξεις του άρθρ. 187 παρ. 6 Π.Δ. 323/89 «περί κωδι¬ 
κοποίησης σε ενιαίο κείμενο των ισχυουσών διατάξεων του 
ΔΚΚ». 

2. Τις διαίαξεις του άρθρ. 5 Ν. 1894/90 «για την Ακαδημία 
Αθηνών και άλλες εκπ/κές διατάξεις». 

3. Τις διατάξεις του άρθρ. 27 Ν. 208/92 το οποίο ρυθμίζει τον 
έλεγχο των δαπανών που προκαλούν οι κανονιστικές διοικητικές 
πράξεις. 

4. Την 11691/91 απόφαση Νομάρχη περί σύστασης Ν.Π. με 
την επωνυμία Σχολική Επιτροπή Δημοτικού Σχολείου - Νηπιαγω¬ 
γείου Κοινότητας Κατακαλίου. 

5. Την 11/93 απόφαση του Κ.Σ. Κατακαλίου περί κατάργησης 
του ανωτέρω Ν.Π. γιατί το Σχολείο έχει μεταφερθεί στην Κοινό¬ 
τητα Γαλατακίου, αποφασίζουμε: 

Καταργούμε το Ν.Π. με την επωνυμία σχολ. Επιτροπή Δημοτι¬ 
κού Σχολείου - Νηπιαγωγείου Κατακαλίου που είχε συσταθεί με 
την 11691/91 απόφαση Νομάρχη. 

Από τις διατάξεις αυτής της απόφασης προκαλείται δαπάνη σε 
βάρος του προϋπολογισμού της Κοινότητας Κατακαλίου το ύψος 
της οποίας δεν μπορεί να προσδιοριστεί. 

Η απόφαση αυτή-να δημοσιευθεί στην Εφημερίδα της Κυβερ- 
νήσεως. 

Κόρινθος, 15 Απριλίου 1993 

Ο Νομάρχης 
ΧΡΙΣΤΟΣ ΛΑΔΙΑΣ 

Αριθ. 9941 (11) 

Σύσταση Αναπτυξιακού Συνδέσμου 19ης Γ.Ε. «ΠΑΠΑΦΛΕΣΣΑΣ» 
Ν. Μεσσηνίας. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Την αριθμ. 60361/24.10.1986 κοινή απόφαση των Υπουρ¬ 
γών Εσωτερικών, Εθνικής Οικονομίας και Περιβάλλοντος Χωρο¬ 
ταξίας και Δημοσίων έργων που δημοσιεύτηκε στο ΦΕΚ 801/3/ 
21.11.1986. 

2. Τις παρακάτω σύντομες αποφάσεις των κοινοτήτων της 
19ης Γεωγραφικής ενότητας ήτοι: 

α) Την αριθμ. 30/91 απόφαση του Κοινοτικού συμβουλίου Αρι¬ 
στομένη. 

β) Την αριθμ. 41/91 απόφαση του Κοινοτικού συμβουλίου Μά- 
νεσι. 

γ) Την αριθμ. 23/91 απόφαση του ΚΧ Διοδίων. , 

δ) Την αριθμ. 17/91 απόφαση του Κ.Σ. Πουλιτσίου. 

ε) Την αριθμ. 39/91 απόφαση του Κ.Σ. Στέρνας. 

στ) Την αριθμ. 22/91 απόφαση του Κ.Σ. Μαργελίου. 


ζ) Την αριθμ. 8/92 απόφαση του Κ.Σ. Βούταινας. 

η) Την αριθμ. 6/92 απόφαση του Κ.Σ. Κουτίφαρη. 

θ) Την αριθμ. 4/93 απόφαση του Κ.Σ. Κεφαλόβρυσου. 

3. Τις διατάξεις των άρθρων 190 και 196 του ΔΚΚ (ΠΔ 323/89), 
αποφασίζουμε: 

Α. Συνιστούμε Αναπτυξιακό Σύνδεσμο της 19ης Γεωγραφικής 
ενότητας Νομού Μεσσηνίας αποτελούμενο από τις κοινότητες 
Αριστομένη, Μάνεσι, Διόδια, Πουλίτσι, Στέρνα, Μαργέλι, Βού- 
ταινα, Κουτίφαρη, και Κεφαλόβρυσο με την επωνυμία «ΑΝΑΠΤΥ¬ 
ΞΙΑΚΟΣ ΣΥΝΔΕΣΜΟΣ ΠΑΠΑΦΛΕΣΣΑ». 

Β. Σκοποί του Συνδέσμου είναι: 

1) Ίδρυση και στελέχωση με το κατάλληλο προσωπικό Τεχνική 
Υπηρεσίας που θα συμβάλει αποφασιστικά στη μελέτη και κατα¬ 
σκευή των έργων που θα πραγματοποιήσει ο Αναπτυξιακός Σύν¬ 
δεσμος. 

2) Συλλογή, μεταφορά, διάθεση και επεξεργασία απορριμμά¬ 
των της περιοχής. 

3) Μελέτη κατασκευή διαχείριση και συντήρηση συστημάτων 
ύδρευσης ή και αποχέτευσης που αναθέτουν οι ΟΤΑ στο Σύνδε¬ 
σμο. 

4) Έργα Οδοποιίας με πρώτα αυτά που έχουν διακοινοτική συ- 
μασία και η προμήθεια μηχανημάτων (γκρέιντερ κλπ.) για αποφα¬ 
σιστική συμβολή στην κατασκευή και συντήρηση αυτών. 

5) Υδρογεωλογική μελέτη περιοχής, ανίχνευση υδροφόρου 
ορίζοντα και διενέργεια των απαραίτητων γεωτρήσεων, κατα¬ 
σκευή των αναγκαίων τεχνικών έργων, για συστηματικότερη άρ¬ 
δευση της περιοχής. 

6) Η υποβοήθηση των Ο.Τ.Α. του Συνδέσμου στην καταγραφή 
και ιεράρχηση των αναγκών, στην αξιολόγηση των αναγκαίων έρ¬ 
γων τεχνικής υποδομής και κοινωνικού εξοπλισμού και στον προ¬ 
γραμματισμό υλοποίησής τους. 

7) Η μελέτη, κατασκευή, διαχείριση και συντήρηση των έργων 
τεχνικής υποδομής ή άλλου κοινωνικού εξοπλισμού των Κοινοτή¬ 
των που αναθέτουν οι Κοινότητες στο Σύνδεσμο με χρηματοδό¬ 
τηση από τα έσοδά τους ή από πιστώσεις του Προγράμματος Δη¬ 
μοσίων Επενδύσεων, καθώς και διακοινοτικών έργων τεχνικής 
υποδομής και κοινωνικού εξοπλισμού. 

8) Η συντήρηση των σχολικών κτιρίων και η μελέτη, κατασκευή, 
διαχείριση και συντήρηση αθλητικών εγκαταστάσεων και χώρων 
κοινωνικό - πολιτιστικών λειτουργιών διακοινοτικής σημασίας. 

9) Η ενημέρωση και επιμόρφωση των κατοίκων της περιοχής με 
στόχο τη διεύρυνση της συμμετοχής τους στην ανάπτυξη του τό¬ 
που τους και γενικά στην ανάληψη και υποστήριξη πρωτοβουλιών 
για την προώθηση της ολοκληρωμένης ανάπτυξης του Ν. Μεσση¬ 
νίας. 

10) Η εκπόνηση προγραμμάτων για την αξιοποίηση τουριστικών 
πόρων της περιοχής. 

11) Η κατάρτιση και προώθηση προγραμμάτων για την αξιοποί¬ 
ηση των τοπικών πλουτοπαραγωγικών πόρων και την ανάπτυξη 
των τοπικών παραγωγικών δυνάμεων. 

12) Η εξασφάλιση γης για τη βοσκή των ζώων και τη βελτίωση 
των βοσκοτόπων. 

13) Η αντιπυρική προστασία και η εκπόνηση προγραμμάτων 
αξιοποίησης του δασικού πλούτου της περιοχής. 

14) Η ανάληψη πρωτοβουλιών για την ίδρυση διακοινοτικών 
επιχειρήσεων και μικτών επιχειρήσεων των Κοινοτήτων με τους 
Συνεταιρισμούς της περιοχής. 

15) Η προμήθεια και διαχείριση Συγκοινωνιακών Μέσων. 

16) Η εκπόνηση, παρακολούθηση και προώθηση υλοποίησης 
του Τοπικού Αναπτυξιακού Προγράμματος και του Χωροταξικού 
Σχεδίου της περιοχής. 

Γ. Έδρα του Αναπτυξιακού Συνδέσμου ορίζεται: Η Κοινότης 
Αριστομένη. 

Δ Η χρονική διάρκεια του Συνδέσμου είναι (50) χρόνια. 

Ε. Έσοδα του Αναπτυξιακού Συνδέσμου είναι: 

1) Η ετήσια εισφορά κάθε Ο.Τ.Α. μέλους του Συνδέσμου που 
ανέρχεται στο 5% των τακτικών εσόδων. 

2) Πρόσοδοι από την περιουσία του Συνδέσμου. 

3) Πρόσοδοι από τους φόρους, τέλη και δικαιώματα που επι¬ 
βάλλονται υπέρ του Συνδέσμου. 

4) Δωρεές, επιχορηγήσεις και εισφορές από το Δημόσιο ή από 
άλλους φορείς του δημόσιου τομέα και άλλα νομικά πρόσωπα. 

5) Επιχορηγήσεις από φορείς του δημόσιου τομέα για την εκτέ¬ 
λεση έργων, την κάλυψη δαπανών και την πληρωμή αποδοχών 
του προσωπικού της. 

Από τις διατάξεις της απόφασης αυτής προκαλείται δαπάνη σε 
βάρος του προϋπολογισμού του Νομικού προσώπου, Αναπτυξια¬ 
κός Σύνδεσμος ΠΑΠΑΦΛΕΣΣΑΣ ύψους 2.500.000 δρχ. περίπου 
για το τρέχον οικονομικά έτος (ποσοστό 5% επί των τακτικών 
εσόδων των ΟΤΑ). 

Για την ανωτέρω δαπάνη έγγραφη πίστωση στον ΚΑ 0439α του 
προϋπολογισμού του ως άνω Συνδέσμου. 

Η απόφαση αυτή να δημοσιευθεί στην Εφημερίδα της Κυβερ- 
νήσεως. 

Καλαμάτα, 29 Απριλίου 1993 

Ο Νομάρχης 
ΕΛ. ΤΡΙΑΝΤΑΦΥΛΛΟΥ 

-♦- 

Αριθ. 3835 (12) 

Έγκριση της 1321.2/8/93/20.1.1993 απόφασης Λιμενάρχη Ιε- 
ρισσού για αναπροσαρμογή ναύλου εμπορευμάτων. 

Ο ΝΟΜΑΡΧΗΣ ΧΑΛΚΙΔΙΚΗΣ 
Έχοντας υπόψη: 

1. Τις διατάξεις του άρθρου 178/1973 και του ΠΔ 338/1973. 

2. Τις διατάξεις του Ν. 2081 /1992 και του Ν. 1558/85 σχετικά 
με τον έλεγχο των δημοσίων δαπανών. 

3. Την αρ. 1321.2/8/93 απόφαση του Λιμεναρχείου Ιερισσού 
σχετικά με την αναπροσαρμογή ναύλου εμπορευμάτων, αποφα¬ 
σίζουμε: 

Εγκρίνουμε ως έχει την αρ. 1321.2/8/93/20.1.1993 απόφαση 
του Λιμεναραχείου Ιερισσού σχετικά με την αναπροσαρμογή ναύ¬ 
λου εμπορευμάτων: 


ΕΛΛΗΝΙΚΗ ΔΗΜΟΚΡΑΤΙΑ Ιερισσός, 20.1.1993 

ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ Αριθ. πρωτ. 1321.2/ 
8/93 

ΛΙΜΕΝΑΡΧΕΙΟ ΙΕΡΙΣΣΟΥ 

Αναπροσαρμογή ναύλου εμπορευμάτων διακινουμένων με Ε/Γ- 
Π/Κ και Ε/Γ - Ο/Γ πλοία. 

Ο ΛΙΜΕΝΑΡΧΗΣ ΙΕΡΙΣΣΟΥ 
Έχοντας υπόψη: 

α. Τις διατάξεις του άρθρου 178τουΝ.Δ. 187/73 (ΦΕΚ 261Α/ 
73). 

β. Τις διατάξεις του Π.Δ. 814/74 (ΦΕΚ 359Α/74). 
γ. Τις διατάξεις του Π.Δ. 338/83 (ΦΕΚ 119Α/83). 
δ. Την αριθ. 1321.2/13/92/18-12.92 απόφαση ΥΕΝ/ΔΘΣ β', 
αποφασίζουμε: 

1. Καθορίζουμε σε 7,50 δρχ. κατά χιλιόγραμμο το ναύλο των 
εμπορευμάτων που μεταφέρονται κατά την εκτέλεση των εγκε¬ 
κριμένων δρομολογίων των Ε/Γ-Π/Κ και Ε/Γ-Ο/Γ πλοίων στις πα¬ 
ρακάτω τοπικές γραμμές: 

ά. Αμμουλιανή - Ουρανούπολη - Δάφνη, 
β. Ιερισσός - Ι.Μ.Μ. Λαύρας, 
γ. Δάφνη - Ι.Μ.Μ. Λαύρας. 

2. Στην γραμμή Αμμουλιανή - Τρυπητή ο ναύλος των διακινου- 


μένων εμπορευμάτων καθορίζεται σε 5,50 δρχ. ανά χιλιό¬ 
γραμμο. 

3. Γ ια τα εμπορεύματα που υπόκεινται σε ταχεία αλλοίωση και 
προκαλούν ρύπανση του χώρου εναπόθεσής τους (π.χ. κάσες με 
ψάρια) καθώς και αυτά που καταλαμβάνουν μεγάλο χώρο χωρίς 
να έχουν το ανάλογο βάρος ο καταβαλλόμενος ναύλος καθορίζε¬ 
ται σε 12,50 δρχ. ανά χιλιόγραμμο. 

4. Στους παραπάνω ναύλους υπόκεινται τα εμπορεύματα που 
μεταφέρονται σε σάκκους, δοχεία, κιβώτια, κάσες και δεν βρί¬ 
σκονται επί φορτηγών οχημάτων. 

5. Συνήθεις αποσκευές επιβατών (βαλίτσες, σάκκοι ιματισμού 
κλπ.) δεν υποχρεούνται στην καταβολή του παραπάνω ναύλου. 

6. Μεταφορές εμπορευμάτων εκτός των εγκεκριμένων δρομο¬ 
λογίων δεν υπόκεινται στην παραπάνω ρύθμιση και ο ναύλος κα¬ 
θορίζεται με ιδιαίτερη συμφωνία, κάλυψη δαπάνης: 

Από τις διατάξεις αυτής της απόφασης δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή η ισχύς της οποίας αρχίζει από 1.2.93, να δη¬ 
μοσιευτεί στην Εφημερίδα της Κυβέρνησης. 

Ιερισσός, 20 Ιανουάριου 1993 

Ανθ/χος ΛΣ ΚΟΥΤΡΟΛΙΚΟΣ Ε. 

Από τις διατάξεις της απόφασης αυτής, δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευτεί στην Εφημερίδα της Κυβερ- 
νήσεως. 

Πολύγυρος, 15 Απριλίου 1993 

Ο Νομάρχης 
’ ΜΙΛΤΙΑΔΗΣ ΚΑΝΩΤΑΣ 

-♦-— 

Αριθ. 5298 . .. (13) 

Έγκριση της 1321.2/1/1993 απόφασης Λιμενάρχη Ιερισσού για 
αναπροσαρμογή ναύλου επιβατών. 

Ο ΝΟΜΑΡΧΗΣ ΧΑΛΚΙΔΙΚΗΣ - 
Έχοντας υπόψη: 

1. Τις διατάξεις του άρθρου 178 του Ν.Δ. 187/73 και Π.Δ. 338/ 
73. 

2. Τις διατάξεις του Ν. 2081/92 και του Ν. 1558/85, σχετικά με 
τον έλεγχο των δημοσίων δαπανών. 

3. Την αρ. 1321.2/1/1993 απόφαση του Λιμεναρχείου Ιερισ- 
σού σχετικά με την αναπροσαρμογή ναύλου επιβατών, αποφασί¬ 
ζουμε: 

Εγκρίνουμε ως έχει, την αρ. 1321.2/1 /1993 απόφαση του Λι¬ 
μεναρχείου Ιερισσού σχετικά με την αναπροσαρμογή ναύλου επι¬ 
βατών ως εξής: 


ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΕΜΠΟΡΙΚΗΣ ΝΑΥΤΙΛΙΑΣ Ιερισσός, 14.1.93 
ΛΙΜΕΝΑΡΧΕΙΟ ΙΕΡΙΣΣΟΥ Αρ. πρωτ. 1321.2/1/1993 

Αναπροσαρμογή ναύλου επιβατών. 

Ο ΛΙΜΕΝΑΡΧΗΣ ΙΕΡΙΣΣΟΥ 
Έχοντας υπόψη: 

α. Τ ις διατάξεις του άρθρου 178 του Ν.Δ. 187/73 (ΦΕΚ 261 Α/ 
73). 

β. Τις διατάξεις του Π.Δ. 338/83 (ΦΕΚ 119Α/83). 
γ. Την αριθ. 42540/1.4.81 εγκύκλιο ΥΕΝ/ΔΟΛ 2ο. 
δ. Την ΩΠ: 181519/12-92 διαταγή ΥΕΝ/ΔΘΣ 2ο, αποφασί¬ 
ζουμε: 

1. Χορηγούμε αύξηση 14% στους ναύλους επιβατών των παρα¬ 
κάτω τοπικών ακτοπλοϊκών γραμμών της περιοχής μας ως εξής: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Α’ ΓΡΑΜΜΗ ΙΕΡΙΙΣΟΥ-Ι.Μ.Μ. ΛΑΥΡΑΣ 

Ιερισσός-Ν. Ρόδα 

Ιερισσός-Ι.Μ. Χιλανδαρίου 

Ιερισσός-Ι.Μ. Εσφιγμένου 

Ιερισσός-Ι.Μ. ΒατοπεδΙου 

Ιερισσός-Ι.Μ. Παντοκρότορος 

Ιερισσός-Ι.Μ. Ιβήρων 

Ιερισσός-Ι.Μ. Καρακάλου 

Ιερισσός-Ι.Μ. Λαύρας 

Ι.Μ. Χιλιανδαρ.-Ι.Μ. Εσφιγμένου 

Ι.Μ. Εσφιγμένου-Ι.Μ. ΒατοπεδΙου 

Ι.Μ. Εσφιγμένου-Ι.Μ. Παντοκρότορος 

Ι.Μ. Βατοπεδίου-Ι.Μ. Παντοκρότορος 

Ι.Μ. Παντοκράτορος-Ι.Μ. Ιβήρων 

Ι.Μ. Ιβήρων-Ι.Μ. Καρακάλου 

Ι.Μ. Ιβήρων-Ι.Μ.Μ. Λαύρας 

Β' ΓΡΑΜΜΗ ΑΜΜΟΥΛΙΑΝΗΣ ΤΡΥΠΗΤΗΣ 


Αμμουλιανή-Δόφνη 562 

Ουρανούπολη-Δάφνη 556 

Ουρανούπολη-Ι.Μ. Ζωγράφου 496 

Ουρανούπολη-Ι.Μ. ΔοχειαρΙου και 

Ουρανούπολη-Ι.Μ. Ξενοφώντος 521 

Ουρανούπολη-Ι.Μ. Παντελεήμονος 545 

Δάφνη-Ι.Μ. Παντελεήμονος 104 

Δόφνη-Ι.Μ. Ξενοφώντος 170 

Δάφνη-Ι.Μ. Ζωγράφου 189 


2. Όλες οι διατάξεις που ισχύουν περί παροχής δικαιώματος 
έκπτωσης των ναύλων επιβατών σε άτομα ορισμένων κατηγοριών 
εφαρμόζονται και επί του ναυλολογίου των παραπάνω τοπικών 
γραμμών. 

3. Σημειώνεται ότι επί του ναύλου επιβατών εισπράτεται δικαί¬ 
ωμα Λιμενικού Ταμείου (εκτός Αγίου Όρους) ως εξής: α) σε πο¬ 
σοστό 8% επί της τιμής του εισητηρίου μέχρι 100 δρχ. β) σε πο¬ 
σοστό 6% επί της τιμής του εισητηρίου από 101 μέχρι 150 δρχ. 
και γ) σε ποσοστό .5% επί της ιτμής του εισητηρίου από 151 δρχ. 
και άνω. 

4. Επίσης εισπράτεται δέκα (10) δρχ. υπέρ ΝΑΤ ως ασφάλιστρο 
επιβατών. Το ποσοστό Φ.Π.Α. 8% που βαρύνει τα εισητήρια επι¬ 
βατών υπολογίζεται επί του αθροίσματος ναύλου και Λιμενικού 
Ταμείου, κάλυψη δαπάνης. 


Λ.Τ. 

ΣΥΝΟΛΟ 

ΦΠΑ 

ΝΑΤ 

ΣΥΝ 

6 

110 

9 

10 

129 

25 

519 

42 

10 

571 

26 

548 

44 

10 

602 

34 

705 

56 

10 

771 

41 

861 

69 

10 

940 

42 

891 

71 

Ίο 

972 

43 

904 

72 

10 

986 

60 

1.259 

101 

10 

1.370 

_ 

99 

- 

ΊΟ 

109 

_ 

179 

- 

10 

189 

— 

350 

- 

10 

360 

— 

179 

- 

10 

189 

_ 

99 

_ 

10 

109 

— 

212 

- 

10 

222 


451 

- 

10 

461 

28 

590 

47 

10 

647 

28 

584 

47 

10 

641 

25 

521 

42 

10 

573 

26 

547 

44 

10 

601 

27 

572 

46 

10 

628 

_ 

104 

- 

10 

114 

_ 

170 

- 

10 

180 

— 

189 

- 

10 

199 


Από τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού. 

Ιερισσός, 14 Ιανουάριου 1993 
Ο Λιμενάρχης 

Ανθ/χος ΛΣ. ΚΟΥΤΡΟΛ1ΚΟΣ Ε. 

Από τις διατάξεις της απόφασης αυτής δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή, να δημοσιευτεί στην Εφημερίδα της Κυβερ- 
νήσεως. 

Πολύγυρος, 22 Απριλίου 1993 

Ο Νομάρχης 
ΜΙΛΤΙΑΔΗΣ ΚΑΝΩΤΑΣ 


ΝΑΥΛΟΣ 

104 

494 

522 

761 

820 

849 

861 

1.199 

99 

179 

350 

179 

99 

212 

451 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


